Újabb 28 embernél igazolták a koronavírus-fertőzést (COVID-19), ezzel a 131-re nőtt Magyarországon a regisztrált fertőzöttek száma, közölte a kormányzati tájékoztató oldal.

Közülük 117 magyar állampolgár, 10 iráni, 2 brit, 1 kazah, 1 vietnámi.

Magyarországon a csoportos megbetegedések szakaszához értünk, bárhol jelen lehet a vírus. A tömeges fertőzés lelassításához nagyon fontos, hogy az idősek, a diákok, a külföldről hazatértek, és aki teheti, az maradjon otthon, és mindenki tartsa be a szabályokat és az ajánlásokat - írja az oldal.

Vasárnapra hatra emelkedett akoronavírus hazai áldozatainak száma.

Ezt nézze meg, ha a legfontosabb dolgokat tudni akarja a koronavírusról

Az operatív törzs a szombati sajtótájékoztatóján kiemelte, hogy nem terveznek kijárási tilalmat, emlékeztettek arra mindenkit, hogy bűncselekmény, ha valaki elhagyja a hatósági karantént.

Jelenleg 3771 ember van jelenleg hatósági házi karanténban. Több mint 15 ezer hatósági ellenőrzést hajtottak végre. 94 esetben találtak szabálysértést, 18 esetben helyszíni bírságot szabtak ki, 76 esetben viszont szabálysértési feljelentést tettek. Összefoglalónkat a szombati sajtótájékoztatóról itt olvashatja. A magyarországi esetekről a folyamatosan frissülő grafikonunkról tájékozódhat

Durva influenza vagy veszélyes világjárvány?

(Borítókép: Huszti István / Index)